Gevorderde Afrikaanse Skryfskool in Griekeland
Thu Oct 1, 2020 - Wed Oct 7, 2020
Who Marita van der Vyver en Frederik de Jager
Where Molyvos, Lesbos, Griekeland Show on map
'n Skryfwerkswinkel waarin jou voltooide of ver gevorderde fiksiemanuskrip intensief bespreek word, beide individueel of in 'n klein groepie uitgesoekte deelnemers.
Is jy in die middel van 'n roman wat 'n hupstoot nodig het? Is daar 'n lêer vol kortverhale waarmee jy nie raad het nie? Kom vir agt dae van werk en vakansie in die Griekse lente en sluit aan by 'n groep van hoogstens ses deelnemers.Elkeen se werk word vooraf gelees en in diepte met jou bespreek asook in groepsverband. Ons help jou die sterk- en swakpunte vind, help jou met planne vir die voltooiing van jou boek en gee raad met die publikasie daarvan. Begin nóú werk maak van jou skryfprojek. Die sluitingsdatum vir inskrywings is 1 Junie 2020. Daarvoor moet jy drie hoofstukke van jou roman of drie kortverhale vir keuring indien.
Aankomsdag Donderdag 1 Oktober
Vertrekdag Woensdag 7 Oktober
Aanbieders: Frederik de Jager en Marita van der Vyver
Marita en Frederik het reeds vier skryfwerkswinkels op Lesbos aangebied saam met The Talking Table, wie se skeppende werkswinkels wyd bekend is. Marita is die huishoudelik bekende en veelbekroonde skrywer van talle boeke in verskillende genres: romans, jeugverhale, kinderboeke, kortverhale, memoires en kookboeke. Sy woon in Frankryk. Frederik is mede-eienaar van The Talking Table en rubriekskrywer. Hy is 'n voormalige boekeredakteur en uitgewer van 'n lang lys van Suid-Afrika se beste skrywers in Afrikaans en Engels.
Deelnemers aan vorige werkswinkels het hulle tyd in Molyvos meermale beskryf as "'n onvergeetlike ervring", "verrykend", "'n ongelooflike ontdekking", "balsem vir die siel", "een van die beste ondervindings ooit", en dergelike meer. Verskeie deelnemers aan vorige werkswinkels se boeke is reeds gepubliseer. Nog twee volg in 2020.
Tussen al die werk deur is daar ook baie pret.
Koste en inskrywings
Ingesluit by die tarief van €1 200 is ontbyt vir sewe dae, ses langtafelmaaltye, die kursusfooi en vervoer van- en na die lughawe.* Wanneer jy inskryf, sal jy sal 'n lys billike verblyfsopsies kry om self te bespreek.
Om in te skryf, klik op die blou "Signup"-knoppie hierbo. of as jy enige vrae het, skryf aan info@thetalkingtable.com. Inskrywings sluit op 1 Junie 2020. Inskrywings word bevestig na ontvangs van 'n deposito van €300 en drie hoofstukke van 'n roman plus 'n eenbladsyopsomming, of drie volledige kortverhale.
*'n Uur en vyftien minute se ry in elke rigting. Pendeldiens net beskikbaar op aankoms- en vertrekdag. Daar is taxidienste indien jy vroeër kom of langer bly.